Smrtonosná pasca 4.0

Smrtonosná pasca 4.0 ( a mimo Severnej Ameriky ako "Die Hard 4.0") je americký akčný film z roku 2007 a zároveň štvrtá časť zo série "Smrtonosná pasca". Film režíroval Len Wiseman a v hlavnej úlohe vystupoval Bruce Willis ako John McClane. Názov filmu bol adaptovaný z štátneho motta New Hampshire, „Live Free or Die“. Hlavný dej filmu ukazuje Johna McClanea ako bojuje s kybernetickými teroristami, ktorí sa plánujú nabúrať do počítačov FBI. Film má základ v článku z roku 1997 „A Farewell to Arms“ napísaný Johnom Carlinom pre časopis "Wired". Film bol v Severnej Amerike vydaný dňa 27. júna 2007.
Potom, ako bol projekt zastavený kvôli útokom z 11. septembra 2001, produkcia nakoniec pokračovala a názov filmu bol niekoľkokrát zmenený. Pre akčné scény bolo použitých množstvo vizuálnych efektov, aj napriek tomu, že Wiseman a Willis vyhlásili, že hľadali hraničnú hodnotu CGI vo filme. V oddelených epizódach počas filmovania boli Willis aj jeho kaskadérsky dvojník (Larry Rippenkroeger) zranení. Na rozdiel od predchádzajúcich troch filmov série, americký rating bol PG-13, namiesto R. Nehodnotená verzia filmu obsahovala nadávky a násilie.
Film získal všeobecne pozitívne recenzie, ziskom 82% pozitívneho ratingu na Rotten Tomatoes a 69/100 na Metacritic. Film mal celkový zárobok 383,4 milióna amerických dolárov. Hudba pre film bola vydaná dňa 2. júla 2007.
Dej.
Matta Farella (Justin Long), testera proti hakerským systémom, si niekto najme, aby vyskúšal nový vládny program. Matt sa nevedomky nabúra do siete vnútornej bezpečnosti a umožní tam vstup hakerom. Šéf FBI chce dostať za mreže všetkých hakerov, ktorí by v tom mohli ísť. FBI však zistí že všetkých hakerov, ktorí tiež mali ten systém testovať, zavraždili pomocou počítačov. Polícia za posledným, ktorý ostal nažive (Mattom) posiela Johna McClanea (Bruce Willis), ktorý ho má dopraviť na stanicu, keď dom, v ktorom Matt býva, prepadne komando vrahov. John a Matt utečú a dostanú sa do Washingtonu, kde má dôjsť k prevozu. V tej chvíli skolabuje doprava, televízia, počítače a mobilná sieť. Matt zistí, že ide o najprepracovanejší hakerský útok všetkých čias a a skoro bude nasledovať odstavenie elektriny a plynu. Vydá sa s Johnom do východného uzlu, kde sa dá vypnúť kompletne elektrina. Po výbuchu areálu sa dostávajú za Frederickom „Warlockom“ Kaludisom (Kevin Smith), kde zistia, že všetko má na svedomí Thomas Gabriel (Timothy Olyphant), bývalý vedúci finančného zabezpečenia USA, ktorý je najlepším hakerom všetkých čias a odišiel, keď ho skoro ukameňovali po 11. septembri, kedy našiel diery v systéme. Thomas však unesie Johnovu dcéru Lucy (Mary Elizabeth Winstead) a Matta. John sa dostane do úzkych, keď ho Thomas chytí pod krk a zbraň mu namieri na rameno, ale John povie svoju obvyklú hlášku „Jupikajej, šmejde“ a cez svoje rameno zasiahne Thomasa do srdca, a tým ho zabije, následne Matt zastrelí Thomasovho muža č. 2 (Edoardo Costa), ktorý mieril zbraňou na Lucy. 
Vydanie.
Predaj.
Film "Smrtonosná pasca 4.0" počas prvého dňa vydania zarobil 9,1 milióna dolárov v 3172 kinách, čím sa stal najlepším otváracím dňom v sérii filmov "Smrtonosná pasca". Počas otváracieho víkendu filmu zarobil 33,3 milióna dolárov (48,3 milióna dolárov vrátane stredy a štvrtka). Film celkovo zarobil v USA 134 miliónov dolárov a 249 miliónov dolárov v zahraničí, pričom celkovo zarobil 383,5 milióna dolárov, čím sa stal dvanástym filmom roka 2007 s najvyšším zárobkom.